{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":4,"n_cols":6,"rows_kept":4,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje s javnošću za Obrazac zakonodavnih aktivnosti za Državni zavod za statistiku za 2026. godinu"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"MIRO OPAČAK","PRILOG 1.: OBRAZAC ZAKONODAVNIH AKTIVNOSTI","Komentar – Obrazac zakonodavnih aktivnosti DZS 2026.\n\n\n\n\nPoštovani,\n\n\n\n\nPredlažem da u svim zakonodavnim i statističkim aktivnostima Državnog zavoda za statistiku za 2026. godinu bude osigurana pristupačnost gluhim osobama. Konkretno:\n 1. Pristupačna komunikacija\n • sve ankete, upitnici i javne statističke objave trebaju biti dostupni u obliku prilagođenom gluhim osobama, uključujući hrvatski znakovni jezik, pisane materijale i digitalne formate.\n 2. Uključivanje zajednice gluhih\n • prije provođenja statističkih istraživanja, posebno u ruralnim i slabije razvijenim područjima, treba konzultirati udruge gluhih osoba kako bi se osigurala razumljivost i dostupnost upitnika.\n 3. Digitalna pristupačnost\n • digitalne platforme DZS-a (ankete, portali, baze podataka) moraju biti prilagođene gluhim osobama, uključujući titlove, vizualne upute i mogućnost komunikacije s komunikacijskim posrednicima.\n 4. Zaštita ljudskih prava\n • sve statističke aktivnosti moraju biti provedene tako da se poštuju ljudska prava gluhih osoba i njihovo pravo na jednaku dostupnost informacija.\n\n\n\n\nZaključak:\nOsiguravanje pristupačnosti i inkluzivnosti gluhih osoba u statističkim istraživanjima povećava točnost i relevantnost podataka te jača ravnopravnost u društvu.\n\n\n\n\nS poštovanjem,","Primljeno na znanje","Zahvaljujemo na dostavljenom prijedlogu za unaprjeđenje pristupačnosti zakonodavnih i statističkih aktivnosti Državnog zavoda za statistiku osobama koje imaju poteškoća sa sluhom. \nZakon o službenoj statistici, uključujući i predloženi Zakon o izmjenama i dopunama Zakona o službenoj statistici, reguliraju materiju koja uređuje pitanja iz područja razvoja i proizvodnje službene statistike te ostala pitanja važna za službenu statistiku. Vaši prijedlozi za unaprjeđenje pristupačnosti statističkih aktivnosti gluhim osobama nisu izravno predmet sadržaja koji se uređuje ovim Zakonom, ali će se tim prijedlozima svakako posvetiti posebna pozornost pri primjeni i provedbi ovih Zakona.\nDržavni zavod za statistiku nastoji svoje internetske stranice učiniti pristupačnima u skladu sa Zakonom o pristupačnosti mrežnih stranica i programskih rješenja za pokretne uređaje tijela javnog sektora Republike Hrvatske („Narodne novine“, broj 17/19), kojim se prenosi Direktiva (EU) br. 2016/2102 Europskog parlamenta i Vijeća od 26. listopada 2016. o pristupačnosti internetskih stranica i mobilnih aplikacija tijela javnog sektora (SL EU, L 327, 2. 12. 2016.).\n\nTakođer, na internetskim stranicama Državnog zavoda za statistiku dostupna je Izjava o pristupačnosti (https://dzs.gov.hr/izjava-o-pristupacnosti/1054) u kojoj je navedeno na koji način Državni zavod za statistiku nastoji svoje internetske stranice učiniti pristupačnima osobama s invaliditetom. \nDržavni zavod za statistiku kontinuirano otklanja uočene neusklađenosti, a posebna se pažnja posvećuje edukaciji zaposlenika o digitalnoj pristupačnosti, kao i primjeni novih standarda i tehnologija koje olakšavaju korištenje stranica svim korisnicima.\nKroz suradnju s relevantnim organizacijama i praćenjem najboljih praksi, Državni zavod za statistiku će nastojati unaprjeđivati korisničko iskustvo i osigurati ravnopravno sudjelovanje svih građana, pri čemu će posebnu pozornost posvetiti i Vašim prijedlozima.\nJoš jednom zahvaljujemo na doprinosu i radujemo se nastavku suradnje na unaprjeđenju dostupnosti komunikacijskih usluga za sve korisnike."]